ປະທານາທິບໍດີ ອາເມລິກາ ເລີ່ມຕົ້ນການຢ້ຽມຢາມຕ່າງປະເທດຄັ້ງທຳອິດ
(VOVWORLD) - ວັນທີ 19 ພຶດສະພາ ທ່ານປະທານາທິບໍດີ ອາເມລິກາ Donal Trump ເລີ່ມຕົ້ນການຢ້ຽມຢາມຕ່າງປະເທດຄັ້ງທຳອິດ ນັບແຕ່ເມື່ອຂຶ້ນກຳອຳນາດ, ທ່ານ Donal Trump ຈະຢ້ຽມຢາມ ອາຣັບບິ ຊະອຸດິ, ອິດສະລາແອັນ, ວາຕີກັງ, ແບນຊິກ ແລະ ອີຕາລີ
ການຢ້ຽມຢາມ ແນໃສ່ເພີ່ມທະວີນ້ຳໃຈມິດຕະພາບທີ່ມີຢູ່ແລ້ວ, ກໍ່ສ້າງບັນດາການພົວພັນຄູ່ຮ່ວມມືໃໝ່ ແລະ ຄວາມສາມັກຄີແຫ່ງໂລກສີວິໄລໃນການສູ້ຮົບຕ້ານກໍ່ການຮ້າຍ. ຕາມແຜນການ, ຢູ່ ອາຣັບບິ ຊະອຸດິ ທ່ານປະທານາທິບໍດີ ອາເມລິກາ ຈະມີ ສູນທອນພົດຕໍ່ບັນດາການນຳຂອງປະເທດອິດສະລາມຕ່າງໆ, ໃນນັ້ນ ຊີ້ແຈ້ງວ່າ ວໍຊິງຕັນ ປາດຖະໜາຢາກຮັດແໜ້ນການພົວພັນຮ່ວມມືໃນບັນດາການສູ້ຮົບຕ້ານອົງການກໍການຮ້າຍ (ລັດອິດສະລາມ IS) ອ້າງຊື່ເອງ. ຫລັງຈາກນັ້ນ ທ່ານປະທານາທິບໍດີ Donal Trump ແລະ ທ່ານນາຍົກລັດຖະມົນຕີ ອິດສະລາແອັນ Benjamin Netanyahu ຈະພ້ອມກັນແລກປ່ຽນບັນດາມາດຕະການເພີ່ມທະວີການພົວພັນສຳພັນທະມິດລະຫວ່າງ 2 ປະເທດ. ຄາດວ່າ ທ່ານ Donal Trump ກໍ່ມີການພົບປະກັບການນຳ ປາແລັດສະຕິນ ທ່ານ Mahmoud Abbas ຢູ່ Bethlehem ເພື່ອປຶກສາຫາລືຊຸກຍູ້ວິວັດການສັນຕິພາບຢູ່ຕາເວັນອອກກາງ. ທີ່ ວາຕີກັງ, ທ່ານປະທານາທິບໍດີ ອາເມລິກາ ຈະມີການປາຖະກະຖາຕໍ່ມະຫາຊົນ ແລະ ສັນຕະປະປາ Francis.